இதுதொடர்பான டி.டி.வி.தினகரன் ட்விட்டர் பதிவில், 'எட்டு கோடி தமிழர்களின் உணர்வுக்கு மதிப்பளித்து, ஆளுநர் பன்வாரிலால் புரோஹித் நொடிப்பொழுதும் தாமதிக்காமல் உடனடியாக தமிழக அரசின் தீர்மானத்துக்கு ஒப்புதல் வழங்கி, 27 வருடங்களாக சிறையில் வாடிக்கொண்டிருக்கும் 7 தமிழர்களையும் விடுவிக்க வேண்டுமென்று கேட்டுக்கொள்கிறேன். பேரறிவாளன் உட்பட, ஏழு தமிழர்களின் விடுதலையில் மேலும் தாமதம் ஏற்படாமல் இருக்க, தமிழக அரசு உரிய நடவடிக்கைகளை மேற்கொள்ள வேண்டும்' என்று குறிப்பிட்டுள்ளார்.